"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 1 TSHIMOLOLO YA GO KWALA DITENG/DIKGOPOLO/DIKGONO TSHIMOLOLO YA MOKWALO: Ditirwana tsa letsatsi le letsatsi mo dirutweng tsotlhe tsa puo le dirutwa tse dingwe. Ditirwana tsa botsweretshi le tsa mo mosakong wa mmino ke ditšhono tse di siametseng go tlhabolola dikgono tsa motsamao wa mesifa e mennye • Tlhabolola dikgono tsa motsamao wa mesifa e mennye go tiisa seatla: potoka mmopa, bopa ka tege, kurufelela dipekere mo diphatlhaneng, letsa piano mo moweng, jj. • Tlhabolola taolo ya mesifa e mennye go tiisa menwana ka go tshameka diraeme tsa menwana kgotsa o bopa dikgwelenyana ka dipampiri mo gare ga menwana • Tlhabolola taolo ya mesifa e mennye ka go dirisa sekere go sega pampiri • Tlhabolola kgolagano ya letsogo le leitlho ka go tshameka motshameko wa go latlhela le go tshwara kgetsi ya dinawa, dikgwele, dikgwele tsa dipampiri, go taka/thala ka kheraeyone, le go penta ka nako ya go tshamekela kwa ntle) • Tlhabolola kitso ya tshupontlha ka go tsamaisa dikarolo tsa mmele go ya ka fa molemeng, le ka fa mojeng kgotsa go ya kwa godimo le kwa tlase. • Kgabaganya molagare ka go tshwara legetla la moja ka letsogo la molema • Bopa ditlhaka ka mefuta e e farologaneng ka go dirisa dikarolo tsa mmele go bopa ditlhaka. • Gatisa bokafantle jwa ditshwantsho le dipaterone. • Kopisa dipaterone mo botong ya ditlhomelwa. • Dirisa didiriswa tse di farologaneng tsa go kwala jaaka maboratšhe a go penta, dikheraeyone tsa mafura, jj ka nako ya go tshameka mo phaposiborutelong ntle le thuso kgotsa ka nako ya botsweretshi. • ‘Kwala’ mo motlhabeng. Tshimololo ya go kwala • Thala kgotsa penta ditshwantsho go fetisa molaetsa ka nako ya go dira ditirwana tsa botsweretshi jaaka go bua ka maitemogelo a bona • Tlhaloganya fa go kwala le go thala ditshwantsho go farologana: dira jaaka e kete o a kwala, o dirisa didiko • Buisa mokwalo wa gago • Diragatsa go kwala mo metshamekong e e farologaneng (sk. go tsaya molaetsa mo mogaleng/go kwala setlankana sa pharakano) • Kopolola ditlhaka tsa leina la gago tse o di itseng go emela mokwalo: kopolola leina la gago • ‘Kwala’ go tswa ka fa molemeng go ya ka fa mojeng le go tswa kwa godimo go ya kwa tlase. • Nna le seabe mo dikakanyong tsa buka ya dikgang ya mo phaposing ka go thala ditshwantsho. Go dira ka mafoko Kgobokanya mafoko: mafoko a a simololang ka tlhaka ya modumo o o tshwanang jaaka ‘Mpho’ le ‘Masedi’ le ‘Mosidi’ Lemoga maina a bona mo mokwalong. CAPS 35"